Bou liewer ander op | Netwerk24
Bou liewer ander op
Deur Stephan Joubert 21 Julie 2020 05:01
Een van die goorste dinge wat met jou in die openbaar kan gebeur, is om verneder te word. Om só uitgehaal te word, is anders as gesonde kritiek. Ons moet oppas dat ons nie oorsensitief raak en later geen kritiek meer kan vat nie.
Prediker 8 sê juis dit is beter om 'n teregwysing van 'n wyse mens te aanvaar as die heuningsmeerdery van 'n dwaas. Ons het ander stemme nodig om ons lewe op God se goeie koers te hou. Anders raak ons immuun teen raad, onderrig of teregwysing. Dit is 'n gevaarlike plek om te wees.
Die Spreukeboek sê wyse mense luister altyd na opbouende raad, selfs al pas dit hulle nie. Hulle oordink dit in hul harte. Omring jouself met sulke raadgewers. Wees self ook iemand wat mense help en soms teregwys op opbouende maniere. Moenie verneder nie, bou op.